‘Die Stigting vir Afrikaans het tot stand gekom ná 'n simposium van Afrikaanse mediaverteenwoordigers
wat op 3 mei 1991 in Pretoria gehou is. Op dié simposium is 'n begeerte uitgespreek aan 'n nuwe, inklusiewe organisasie wat Afrikaans as gebruikstaal onder alle mense in Suid-Afrika kan bevorder, gestroop van die politieke en ideologiese kettings wat hom in die verlede gebind het.
Hierdie geleentheid het ontstaan toe staatspresident F.W. de Klerk die Afrikaans-sprekende een sy taal in Februarie 1990 van sy politieke dwangbuis verlos het. Terselfdertyd het Afrikaanssprekendes met 'n skok besef dat hulle 'n taalstryd ophande het. Afrikaans was nie meer “veilig” nie. Hy sou saam met die Afrikaanssprekende in die toekomstige Suid-Afrika om oorlewing moes veg.
‘Te veel mense en instanties in Suid-Afrika is vir hul leeftog van Afrikaans afhanklik om toe te laat dat dieselfde hier - als in Namibië - gebeur. Die Stigting vir Afrikaans sal dus met alle middele tot sy beskikking vir die handhawing van Afrikaans se amptelike status veg.
Die ander taak wat hy vir homself gestel het, is om Afrikaans op elke moontlike manier as gebruikstaal te bevorder.
Uiteindelijk is daar net één waarborg vir 'n taal se oorlewing, en dit is om te verseker dat hy gebruik word. Dít is die roeping van die Stigting vir Afrikaans. Hy sal daarvoor die hulp en steun nodig hê van alle Suid-Afrikaners wat dit wel meen met Afrikaans.’
- Afrikaans van sy politieke en ideologiese kettings en van sy beeld as die taal van die verdrukker te bevry
- 'n Beeld van die Stigting uit te dra as 'n onderneming wat die gebruik van Afrikaans op inklusieve manier bevorder sonder om in die proses enige andere taal of taalgroep te benadeel